สวัสดีค่ะ พอดีมีอะไรกับแฟนช่วงกลางเดือนม.ค.แบบไม่สอดใส่อะค่ะ มีแค่การถูการใช้นิ้วแล้วก็ออรัลอะคะ แล้วแฟนก็แตกบนหน้าอก หนูกังวลเลยทานยาคุมฉุกเฉินแบบเม็ดเดียวภายใน24ชม.เลยแล้วก็มีเลือดคล้ายประจำเดือนมาประมาณ4วัน หลังจากนั้นเดือนกพช่วงกลางเดือนมีการตรวจก็ขึ้นว่าไม่ท้อง เดือนมกราคมประจำเดือนมาวันที่6 นี่จะสิ้นเดือนกุมภาพันธ์แล้วค่ะ ประจำเดือนยังไม่มาเลย อีกทั้งวันที่21 มีอาการตกขาวด้วย วันที่22 มีอาการท้องอืดมาก ตอนนี้กังวลมากค่ะว่าจะเกิดอะไรขึ้นหรือจะท้องมั้ย เพราะช่วงต้นเดือนกุมภาพันธ์ก็มีอะไรกับแฟน แต่ไม่เคยสอดใส่เลย มีแต่การใช้นิ้วและออรัล หนูเลยกลัวเรื่องน้ำหล่อลื่นเลอะมือ แต่หนูว่าหนูก็เซฟพอสมควร แต่กังวลเรื่องเลอะมือจริงๆแต่ไม่มีการสอดใส่เลย ทำไมประจำเดือนยังไม่มาคะ แล้วจะท้องมั้ย
สวัสดีค่ะ Wimon,การมีเพศสัมพันธ์แบบไม่ได้สอดใส่อวัยวะเพศเข้าสู่ช่องคลอด มีเพียงแค่การใช้นิ้วสอดใส่ หรือใช้นิ้วถู และการทำออรัลเซ็กส์ โอกาสที่จะตั้งครรภ์ก็ไม่มีค่ะ ส่วนน้ำหล่อลื่นนั้น โดยปกติก็จะไม่มีตัวอสุจิอยู่ ดังนั้น ก็ไม่ได้ทำให้เกิดการตั้งครรภ์ได้ ดังนั้น จริงๆแล้ว จึงไม่จำเป็นต้องทานยาคุมฉุกเฉินก็ได้สำหรับการที่ประจำเดือนยังไม่มา อาจเกิดจาก- ผลของยาคุมฉุกเฉิน ที่ทำให้มีประจำเดือนมาช้าได้- การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วส่วนอาการท้องอืด อาจเป็นอาการก่อนการมีประจำเดือนมาก็ได้ หรือเกิดจากสาเหตุอื่นๆ ก็ได้ เช่น มีความเครียด ท้องผูก การทานอาหารที่ทำให้เกิดแก๊สในทางเดินอาหารมาก เป็นต้นแนะนำควรรอประจำเดือนไปอีกซักระยะ ประจำเดือนน่าจะมาในที่สุดค่ะ